(01-11-2018)-झारखंड के मांडर की रहने वाली सुनीता टोप्पो दिल्ली स्थित बसंत विहार में जिसके घर में बंधक थी, वह सीबीआई निदेशक आलोक वर्मा ही हैं। झारखंड महिला आयोग की अध्यक्ष कल्याणी शरण ने बताया कि पीड़ित सुनीता ने सीबीआई निदेशक आलोक वर्मा की फोटो देखकर उनकी पहचान की। पीड़िता को 25 अक्टूबर को दिल्ली से रेक्स्यू किया गया था।सुनीता ने बताया है कि वर्मा के घर में उससे दिन-रात काम करवाया जाता था, मगर इसके पैसे नहीं मिलते थे। उनकी पत्नी अच्छा व्यवहार नहीं करती थीं। घर से बाहर जाने पर भी पाबंदी थी। उसके बयान के आधार पर ही महिला थाने ने एफआईआर दर्ज की है। इसमें आलोक वर्मा के अलावा सुनीता को गांव से दिल्ली ले जाने वाली महिला निशी और उसे आलोक वर्मा के घर पहुंचाने वाले बिहार निवासी गोविंद का भी नाम शामिल है।